|ರಮೇಶ್ ಮೈಸೂರುಬೆಂಗಳೂರು
ಕೋವಿಡ್ ಸೋಂಕು ದೇಶದಲ್ಲಿ ವೇಗವಾಗಿ ವ್ಯಾಪಿಸುತ್ತಿದ್ದಾಗ ವೈರಾಣುಗಳ ರೂಪಾಂತರಿಗಳು ಅದೆಷ್ಟು ಅಪಾಯಕಾರಿ ಎಂಬುದನ್ನು ಪತ್ತೆ ಹಚ್ಚಲು ಬೆಂಗಳೂರಿನ ಭಾರತೀಯ ವಿಜ್ಞಾನ ಸಂಸ್ಥೆಯಲ್ಲಿ ನಿರಂತರವಾಗಿ ನಡೆದ ಪ್ರಯೋಗಗಳು ಇದೀಗ ಯಶಸ್ವಿಯಾಗಿದ್ದು, ಕೃತಕ ಕೋವಿಡ್ ವೈರಾಣು ಸೃಷ್ಟಿಸುವಲ್ಲಿ ವಿಜ್ಞಾನಿಗಳು ಯಶಸ್ವಿಯಾಗಿದ್ದಾರೆ.
ಸಂಸ್ಥೆಗೆ ನೀಡಲಾಗಿದ್ದ ಮಾದರಿಯಲ್ಲಿದ್ದ ಕೋವಿಡ್ ವೈರಾಣುವನ್ನು ಪ್ರತ್ಯೇಕಿಸಿ, ಅವುಗಳ ಸಂಖ್ಯೆಯನ್ನು ಹೆಚ್ಚಿಸಬೇಕಾಗಿತ್ತು. ಜೀವಕೋಶಗಳಲ್ಲಿ ಪಸರಿಸುವ ವೈರಾಣುವಿನ ಸಾಮರ್ಥ್ಯವನ್ನು ಅಧ್ಯಯನ ನಡೆಸಬೇಕಾಗಿತ್ತು. ಅತ್ಯಂತ ಅಪಾಯಕಾರಿ ಹಾಗೂ ವ್ಯಾಪಕವಾಗಿ ಹರಡಬಲ್ಲ ಈ ವೈರಸ್ ಸಂಶೋಧನೆಗೆ ಅತ್ಯಂತ ಸುರಕ್ಷಿತ ಅಂದರೆ ಬಯೋ ಸೇಫ್ಟಿ ಲೆವಲ್-3 (ಬಿಎಸ್​ಎಲ್-3) ಹಂತದ ಪ್ರಯೋಗಾಲಯಗಳೇ ಬೇಕು. ದೇಶದಲ್ಲಿ ಇವುಗಳ ಸಂಖ್ಯೆ ಬೆರಳೆಣಿಕೆಯಷ್ಟಿವೆ. ಈ ಸಮಸ್ಯೆಯನ್ನು ನಿವಾರಿಸಲೆಂದೇ ಐಐಎಸ್​ಎಸಿಯ ಮೈಕ್ರೋ ಬಯಾಲಜಿ ಹಾಗೂ ಸೆಲ್ ಬಯಾಲಜಿ ವಿಭಾಗದ ಪ್ರಾಧ್ಯಾಪಕರಾದ ಸೌಮಿತ್ರ ದಾಸ್ ಕೃತಕ ವೈರಾಣುವನ್ನು (ವೈರಸ್ ಲೈಕ್ ಪಾರ್ಟಿಕಲ್- ವಿಎಲ್​ಪಿ) ಸೃಷ್ಟಿಸಿದ್ದಾರೆ. ಈ ಕುರಿತ ಅಧ್ಯಯನ ವರದಿ ಪ್ರತಿಷ್ಠಿತ ಮೈಕ್ರೋಬಯಾಲಜಿ ಸ್ಪೆಕ್ಟ್ರಂ ನಿಯತಕಾಲಿಕದಲ್ಲಿ ಪ್ರಕಟವಾಗಿದೆ.
ದಾಸ್ ಅವರ ಪ್ರಯೋಗಾಲಯವು ಈ ಹಿಂದೆ ಹೆಪಟೈಟಿಸ್ ಸಿ ವೈರಾಣುವನ್ನು 28 ವರ್ಷಗಳ ಕಾಲ ಸಂಶೋಧನೆ ನಡೆಸಿದೆ. ರೋಗ ನಿರೋಧಕ ಶಕ್ತಿ ವೃದ್ಧಿಸುವ ಔಷಧ ತಯಾರಿಕೆಗೆ ಕೃತಕ ವೈರಾಣುವನ್ನು ಬಳಸಬಹುದು ಎಂಬುದನ್ನು ಆ ಅವಧಿಯಲ್ಲೇ ನಿರೂಪಿಸಿತ್ತು. ಹೀಗಾಗಿ ಕೋವಿಡ್ ಉತ್ತುಂಗದಲ್ಲಿದ್ದಾಗಲೇ ಕೃತಕ ವೈರಸ್ ರೂಪಿಸುವ ಸಂಶೋಧನೆಯಲ್ಲಿ ತೊಡಗಿತ್ತು. ಮೂಲ ವೈರಸ್​ನಲ್ಲಿರುವ ಎಲ್ಲ ಅಂಶಗಳನ್ನು ಒಳಗೊಂಡಂತೆ ಸೃಷ್ಟಿಸುವಲ್ಲಿ ತೊಡಗಿತ್ತು. ಮುಖ್ಯವಾದ ಸವಾಲೆಂದರೆ, ಮೂಲದಲ್ಲಿರುವ ಎಲ್ಲ ಅಂಶಗಳನ್ನು ಒಗ್ಗೂಡಿಸುವುದಾಗಿತ್ತು ಎನ್ನುತ್ತಾರೆ ಐಐಎಸ್​ಸಿಯ ಸಂಶೋಧನಾ ಅಭ್ಯರ್ಥಿ ಹರ್ಷಾ ರಹೇಜಾ.
ಪೇಟೆಂಟ್​ಗೆ ಅರ್ಜಿ:ಈ ವಿಎಲ್​ಪಿಗಾಗಿ ಪೇಟೆಂಟ್ ಪಡೆಯಲು ಅರ್ಜಿ ಸಲ್ಲಿಸಲಾಗಿದ್ದು, ಇದನ್ನು ಔಷಧ ತಯಾರಿಕೆಗಾಗಿ ಬಳಸಿಕೊಳ್ಳುವ ಭರವಸೆ ಅವರದ್ದಾಗಿದೆ. ಬೇರೆ ಪ್ರಾಣಿಗಳ ಮೇಲೆ ಹಾಗೂ ಮಾನವರಲ್ಲೂ ಪ್ರಯೋಗಿಸುವ ಚಿಂತನೆ ಸಂಶೋಧಕರದ್ದಾಗಿದೆ. ಇತ್ತೀಚಿನ ಓಮಿಕ್ರಾನ್ ಹಾಗೂ ಇತರ ರೂಪಾಂತರಿಗಳಿಂದಲೂ ರಕ್ಷಣೆ ನೀಡಬಹುದಾದ ಕೃತಕ ವೈರಾಣುಗಳನ್ನು ರೂಪಿಸಲಾಗಿದೆ ಎಂದು ಸಂಶೋಧಕರು ತಿಳಿಸಿದ್ದಾರೆ.
ವೈರಸ್​ಗಳ ನಿಗ್ರಹಕ್ಕೆ ತಯಾರಿಸುವ ಔಷಧ ತಯಾರಿಕೆಯಲ್ಲಿ ಕೃತಕ ವೈರಾಣುಗಳು ಮಹತ್ವದ ಪಾತ್ರ ವಹಿಸುತ್ತವೆ. ಔಷಧಗಳ ಪರೀಕ್ಷೆಗೆ ಬೇಕಾಗುವ ಸುಧೀರ್ಘ ಸಮಯವನ್ನು ಈ ಪ್ರಕ್ರಿಯೆ ಕಡಿತಗೊಳಿಸುತ್ತದೆ.
|ಸೋಮಾ ದಾಸ್ವಿಜ್ಞಾನಿ
ಕೋವಿಡ್​ಗೆ ಕಾರಣವಾಗುವ ಎಸ್​ಎಆರ್​ಎಸ್- ಸಿಒವಿ-2 ವೈರಸ್ ಹೆಚ್ಚಳವಾಗಲು ಮೊದಲು ತನ್ನಲ್ಲಿರುವ ಪೋಟಿನ್ ಸ್ಪೈಕ್​ಗಳನ್ನು ಪ್ರತ್ಯೇಕವಾಗಿ ವಿಭಜಿಸುತ್ತ ಹೋಗಿ ಅದನ್ನೊಂದು ಚಿಪ್ಪಿನಾಕಾರದಲ್ಲಿ ಜೋಡಿಸುತ್ತದೆ. ಇದರೊಳಗಡೆ ತಳಿ ಗುಣ ಅಥವಾ ಅನುವಂಶಿಕ ಅಂಶಗಳಿದ್ದು, ಸಕ್ರಿಯ ವೈರಸ್ ಎನಿಸಿಕೊಳ್ಳುತ್ತದೆ. ಇದನ್ನು ಸಾಧಿಸಲು ಅಥವಾ ಕೃತಕ ವೈರಾಣು ಸೃಷ್ಟಿಗೆ ವಿಜ್ಞಾನಿಗಳು ಕೀಟಗಳಿಗಷ್ಟೇ ಹಾನಿಕಾರಕವಾದ, ಮಾನವರ ಮೇಲೆ ಪರಿಣಾಮ ಬೀರದ ಬ್ಯಾಕುಲೋವೈರಸ್ ಅನ್ನು ವಾಹಕವಾಗಿ ಬಳಸಿಕೊಂಡಿದ್ದಾರೆ. ಇದು ವೈರಾಣುಗಳ ಪ್ರೋಟಿನ್ ರೂಪಿಸುವುದಲ್ಲದೆ, ವೇಗವಾಗಿ ವಿಭಜನೆ ಹೊಂದುವ ಸಾಮರ್ಥ್ಯ ಹೊಂದಿದೆ ಎಂಬುದು ವಿಜ್ಞಾನಿಗಳ ಸಮರ್ಥನೆ. ಈ ಪ್ರಕ್ರಿಯೆಯಲ್ಲಿ ಕಂಡುಬಂದ ಇನ್ನೊಂದು ವಿಶೇಷತೆ ಎಂದರೆ, 4 ಡಿಗ್ರಿ ಸೆಲ್ಸಿಯಸ್ ತಾಪಮಾನದಲ್ಲಿ ಇದು ಜೀವಕೋಶವನ್ನು ಪ್ರವೇಶಿಸುತ್ತಿರಲಿಲ್ಲ. ಬದಲಿಗೆ ಮಾನವ ದೇಹದ ಸಾಮಾನ್ಯ ಉಷ್ಣತೆಯಾದ 37 ಡಿಗ್ರಿ ಸೆಲ್ಸಿಯಸ್​ನಲ್ಲಿ ಪ್ರತಿಕ್ರಿಯಿಸುತ್ತಿತ್ತು.
ಇಲಿಗಳ ಮೇಲೆ ಪ್ರಯೋಗ:ಕೃತಕ ವೈರಾಣುವಿನ (ವಿಎಲ್​ಪಿ) ಹೈ ಡೋಸನ್ನು ಇಲಿಗಳ ಮೇಳೆ ಪ್ರಯೋಗಿಸಿದಾಗ ಅದರ ಯಕೃತ್ತು, ಶ್ವಾಸಕೋಶ, ಮೂತ್ರಕೋಶದ ಮೇಲೆ ಯಾವುದೇ ಪರಿಣಾಮ ಬೀರಲಿಲ್ಲ. ನಂತರ ಅದರ ರೋಗ ನಿರೋಧಕ ಶಕ್ತಿಯ ಪರೀಕ್ಷೆಗಾಗಿ 15 ದಿನಗಳ ಅಂತರದಲ್ಲಿ ಲಸಿಕೆಯ ಪ್ರಾಥಮಿಕ ಹಾಗೂ ಬೂಸ್ಟರ್ ಡೋಸ್ ನೀಡಲಾಯಿತು. ಬಳಿಕ ರಕ್ತದಲ್ಲಿ ದೊಡ್ಡ ಪ್ರಮಾಣದಲ್ಲಿ ಪ್ರತಿಕಾಯಗಳು ಉಂಟಾಗಿರುವುದನ್ನು ವಿಜ್ಞಾನಿಗಳ ಗಮನಿಸಿದರು. ಅಂದರೆ, ಇವುಗಳಿಗೆ ರೋಗವನ್ನು ತಡೆಯುವ ಶಕ್ತಿಯಿದ್ದು, ಪ್ರಾಣಿಯನ್ನು ರೋಗ ಬಾರದಂತೆ ತಡೆದಿದ್ದವು ಎಂದು ರಹೇಜಾ ಹೇಳುತ್ತಾರೆ.

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:sixteen − 9 =
Remember me
